Емир Луис
В несвършеното време…

Превод от английски: Светослав Митев, 2002

chitanka.info

В несвършеното време, когато имаме право

малко да си помечтаем, в рядката пауза

между подчинението на безмилостното тиктакане,

ние можем да почувстваме как вселената ни пее

своята лирика, когато звездите са ярки,

в тъмнината на свещите, в звука на колите,

идва нощта.

Въображението не може да изоре улицата

и да я превърне в угар, където да се молим,

то не може да събере изгубените захвърлени неща,

чиято погребална песен е неизпята, въобразяването

не може да промени хода на часовниците, затова днес

в молитвения дом на нашата вечер, е сладко

да се скрием.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.